paragraph_text: Započeo je nogometnu karijeru igrajući za lokalni klub RCH Hemsteede. Zapazio ga je Rinus Michels pa je prešao u Ajax 1970. Odlično se uklopio i imao važnu ulogu u osvajanju Ajaxovih 3 uzastopna naslova Kupa prvaka. U veznom redu odlično je igrao s Johanom Cruijffom. Neeskens je bio neumoran trkač, odlične tehnike, koji je i zabio dosta golova. S Ajaxom je osvojio i nizozemsko prvenstvo 1972. i 1973., nizozemski kup 1971. i 1972. te europski Superkup 1972. i 1973. te Interkontinentalni kup 1972. godine.